google/wiki40b huggingface dataset:
Påvirkningshandel

Påvirkningshandel er en strafferettslig betegnelse på bakmannskorrupsjon overfor offentlige tjenestemenn. Påvirkningshandel er etter norsk strafferett straffbart, og kan straffes med bøter eller fengsel i inntil 3 år.
Selve begrepet stammer fra Europarådskonvensjonen av 1997 artikkel 12, og den norske straffebestemmelsen ble inntatt i Almindelig borgerlig Straffelov i 2003. Den norske bestemmelsen går lengre enn Europarådskonvensjonen ved at den også rammer påvirkningshandel mot private aktører.
Både aktiv og passiv påvirkningshandel er straffbart. Aktiv påvirkningshandel er når en person «gir eller tilbyr noen en utilbørlig fordel for å påvirke utføringen av stilling, verv eller oppdrag». Passiv påvirkningshandel er når noen «for seg eller andre krever, mottar eller aksepterer et tilbud» av samme type som overfor.
Berny-Rivière

Befolkningsutvikling

Antall innbyggere i kommunen Berny-Rivière
Referanse: INSEE
Odd Fellow logen Færder

Odd Fellow logen Færder ble grunnlagt i Sandefjord den 5. mai 1956 som Odd Fellow loge nr 48 i Den Norske Odd Fellow Ordenen. Logens segl, som ble tegnet av broder Bernt Lie, består av et fyrtårn og en hvit havmåke.
Logen hentet sitt navn og segl fra Færder fyr på den midterste av de tre øyene Tristein. Symbolikken i dette er at logen viser hver bror den rette vei på livets seilas. Logens sang heter da også «Færdersangen».
Logen var ved opprettelsen underlagt Odd Fellow leiren Norge. Den 5. februar 1961 ble den underlagt Odd Fellow leiren Vestfold.
Logens forhistorie startet i september 1954, da Stor Sire Olav Hallan anmodet EksOM Halvdan Feen i Odd Fellow logen Kongshaug om å stifte en ny Odd Fellow loge i Sandefjord. Sandefjord Broderforening ble stiftet den 26. oktober 1954 med 14 brødre fra logen Kongshaug, og med Halvdan Feen som formann. Ikke lenge etterpå ble foreningen utvidet til å omfatte 30 brødre.
Logen ble instituert den 5. mai 1956 under ledelse av Stor Sire Olav Halland, med Halvdan Feen som første Ordførende Mester. I logens første år, delte den lokaler med moderlogen Kongshaug i Dronningensgt. 9.
Etterhvert som lokalene ble for små, finansierte de to logene byggingen av et nytt ordensbygg i Stockflethsgate 22 i Sandefjord. Logesalen ble innviet av Stor Sire Harald Østreng og hans storembedsmenn den 4. februar 1961. Bygget ble utbygd i 2000 og fikk et nytt møterom i 2005.
Logen deler ordensbygg med leiren Vestfold, Odd Fellow logen Kongshaug, rebekkaleiren Tunsberg og rebekkalogene Verdande og Gaia. I tillegg leies bygget av St. Olavs loge nr 11.
Ved sitt 50-årsjubileum i 2006, hadde logen 100 medlemmer
Logen har siden 1961 utgitt logebladet Færderblink.
Wedge Antilles

Wedge Antilles er en fiktiv person i Star Wars-universet. Han er en birolle spilt av Denis Lawson med stemmen til David Ankrum i den første Star Wars-trilogien.
Myteresonans

Monomyten

Folk har alltid hatt behov for forbilder, og dette benyttes effektivt i dramaturgisk sammenheng. Folk har sett opp til alt fra Mohammed, Jesus og Buddha til dagens stjerner fra Idol.
Fellestrekkene for alle mytene danner grunnlaget for monomyten. Monomyten er en dannelseshistorie som beskriver utviklingen fra barn til voksen, og alle de universelle problemene som faller inn under den utviklingen. Monomyten beskriver hvordan man kan danne et forbilde for folk på tvers av nasjoner, religioner og kulturer.
George Lucas og Steven Spielberg benytter seg mye av monomyten, som f.eks. i Indiana Jones og Star-Wars-trilogien
George Lucas beskriver Harrison Fords rolle i filmer som de ovenstående som en beskrivelse av den arketypiske, mytologiske helt.

Myteresonans er en underbevisst resonans
De fire store i norsk rock

De fire store i norsk rock er et uttrykk som blir brukt om åtte forskjellige norske musikkgrupper. Gruppene Jokke & Valentinerne, deLillos, DumDum Boys og Raga Rockers, som var særlig store med sin norskspråklige musikk på 1980-tallet. Navnet spiller på uttrykket «de fire store», som blir brukt i norsk litteratur om Jonas Lie, Bjørnstjerne Bjørnson, Alexander Kielland og Henrik Ibsen. Før deLillos slo igjennom, ble uttrykket brukt om Kjøtt, The Aller Værste!, De Press og The Cut først på 1980-tallet.
Uttrykket ble introdusert i Arbeiderbladet i 1994 i et intervju med Joachim Nielsen.
Noen av medlemmene i fire av bandene spilte for første gang sammen på samme scene på Sentrum Scene i Oslo den 31. august 2013 til støtte for Miljøpartiet De Grønne, som for første gang hadde mulighet til å komme inn på Stortinget.
Modalen

Utbygging

I det siste har Modalen brukt kraftpengene på utbygging av ny skole, ny kunstgressbane, ny barnehage og Bryggjeslottet. Disse byggene har hjulpet med å øke folketallet, og Modalen har blitt en populær kommune. Videre jobber man nå med å planlegge nytt kommunehus, nytt næringsbygg og nytt boligfelt.

Historie

DS «Oster», kjent fra Ivar Medaas' «Dar kjem dampen», ble bygget for å komme gjennom isen på Mofjorden og inn til kommunesenteret Mo om vinteren før dalen hadde vei.
Kommunen ble skilt ut fra Hosanger kommune 1. januar 1910.

Tusenårssted

Kommunens tusenårssted er Mo kyrkje og området den ligger på, hvor det har stått kirker tilbake til rundt 1150-1200. Kirken som står der i dag ble bygget i 1883.

Geografi

De to viktigste og mest folkerike plassene i Modalen er Mo og Øvre Helland. Mo er sentrum i Modalen og her står blant annet skolen, kommunehuset og Bryggjeslottet. På Øvre Helland står et boligfelt i tillegg er det her Uni Micro holdt hovedkontor.

Politikk

Modalen var i mange år den eneste kommunen i Norge som praktiserte flertallsvalg (kapittel 12 i valgloven). Ved kommunevalget i 2003 ble det imidlertid stilt tre bygdelister: Solrenningslista, Vandringslista og Samlingslista for Modalen. Solrenningslista fikk fem mandater, Samlingslista fikk åtte og Vandringslista ingen. Ved kommunevalget i 2007 ble det bare stilt to bygdelister: Solrenningslista og Samlingslista for Modalen. Denne gangen fikk Solrenningslista åtte mandater mens Samlingslista fikk fem. Ved kommunevalget i 2011 fikk Samlingslista syv mandater og Solrenningslista seks mandater. Valgdeltagelsen har vist en markant økning etter overgangen til listevalg. Knut Moe fra Samlingslista var ordfører fra 2003 til 2015. Ved kommunevalget 2015 vant Solrenningslista valget for første gang med knapp margin, og listetopp Tom Kristian Torsen ble den nye ordføreren. Solrenningslista har nå 7 mandat mens Samlingslista har 6.
Type 96 (stridsvogn)

Historie og utvikling

Etter bruddet mellom Kina og Sovjetunionen på 1960-tallet innså Kina at deres egne stridsvogner, basert på T-54/T-55-serien, var utklasset av Sovjetunionens T-62, T-64 og T-72. Kinesiske myndigheter satte i gang utviklingsprogrammer for å ta igjen forspranget. Type 69 var den første stridsvognen som kom ut av dette, men den nye modellen ble først og fremst en eksportsuksess, og ble ikke brukt av Folkets frigjøringshær.
Et antall forskjellige stridsvognfamilier ble utviklet i årene som fulgte. Den andre generasjonen av disse startet med Type 80, og ble gjennom flere trinn raffinert fram til Type 96. Den direkte forgjengeren var prototypen T-85 III, som hadde en dieselmotor på 1 000 hk og reaktivt panser.
En mer avansert modell, fra tredje generasjon av kinesiske stridsvogner og kalt Type 99, er også i tjeneste parallelt med Type 96.
Wilhelm Sulpiz Kurz

Bakgrunn

Hans far, Aloys Kurz (død 13. januar 1842), geprüfter Lehramts-Kandidat og litograf, var i 1836 tegnelærer ved Kreis-Landwirtschafts- und Gewerbs-Schule i Augsburg, og fra 1839 også ved den polytekniske skole der. 
Etter hans død flyttet famlen til München, og det var der at Sulpiz' interesse for plantenes verden våknet. Etter latin- og handelsskole begynte han på gymnasium, der Otto Sendtner ledet hans samlelyst inn i «bestemte baner». For å finne tilfredsstillelse for sin reiselyst forsøkte han seg en kortere tid å utdanne seg til kjøpmann, men bestemte seg snart for heller å bli botanisk reisende. Som hospitant ved universitetet i München besøkte han forelesninger om botanikk, mineralogi, kjemi og fysikk. Han var student under Carl Friedrich Philipp von Martius.

Reisende

I 1854 tvang ulykkestilfeller i familien og derpå følgende pangemangel ham til å lete etter eget livsunderhold. Han dro avsted til Hollandog arbeidet i et apotek i in Delft. 
Han lærte seg det nederlandske språk, og seilte til Java med falske papirer (på «Johann Amann») og trådte inn i nederlandsk tjeneste der, for Koninklijk Nederlandsch-Indisch Leger. Han tjenestegjorde i Batavia, Bangka og i krigen mot buggineserne på Celebes. Guverneurgeneral av Nederlandsk India fikk i september 1859 forflyttet som botanisk medarbeider ved den bortaniske have (Kebun Raya Bogor) i Buitenzorg sør for Batavia. I perioden 1856–1863 assisterte han Johannes Elias Teijsmann.
I 1864 ble han beveget av den britiske botanikeren Thomas Anderson, som da reiste i de nederlandske kolonier, om å bli med ham tilbake til Calcutta og der bli kurator for herbariet i den botaniske hage i Seebpore der. Denne stilling innehadde han til sin død, noe som viste seg å være til stor gagn for indisk botanikk.
Kurz ble ofte sendt på botaniske forskings- og innsamlingsoppdrag. Han utforsket i Burma og Pegu, og tilbragte tre måneder på Andamanøyene, hvorom han utarbeidet en omfattende beretning i 1870.
Et av hans spesialfelter var bananslekten (musa).
Planten Hydnocarpus kurzii, som vokser i India og i Burma, ble oppkalt til hans ære.
10. januar

Navnedag

Sigmund og Sigrun
Bandy under Asiatiske vinterleker 2011

Bandy under Asiatiske vinterleker 2011. Bandy var en av flere sporter under de sjuende Asiatiske vinterleker som ble arrangert i Almaty og Astana i Kasakhstan. Det var første gangen bandy var med på programmet i de asiatiske vinterleker. Det var tre herrelag som deltok i bandyturneringene ble avviklet i perioden 2. til 6. februar 2011. Det ble først spilt en enkeltserie der lagene møttes en gang og siden møttes de to beste lagen i en finale. Kasakhstan vant begge kampene i gruppespillet, 21-0 over Kirgisistan og 17-0 over Mongolia. Finalen mellom Kasakhstan og Mongolia endte 16-2.
Oljeraffineri

Et oljeraffineri er et industrielt prosessanlegg som omdanner råolje til ulike kvaliteter av petroleum. Raffineringen foregår ved partiell destillasjon der de ulike fraksjonene tas ut ved bestemte temperaturer. Raffineriproduktene brukes vesentlig til drivstoff og oppvarming, mens noe videreforedles ved petrokjemisk industri.
Platja de Sant Sebastià

Platja de Sant Sebastià er en strand i Barcelona i Catalonia. Den er den sørligste av strendene som ligger i selve Barcelona, og er sammen med Platja de la Barceloneta den stranda som ligger nærmest sentrum av byen. Før man starta den omfattende rengjøringa av strendene på 1980-tallet, var disse to strendene kjent for sine chiringuitos, som var små spiseboder med fisk og skalldyr. Spisbodene er fjerna, og strendene holdes nå rene til enhver tid. Platja de Sant Sebastià strekker seg fra havneområdet til gata Carrer Almirall Cervera.
Den er byens mest populære strand for menn (over 50 % av gjestene er menn), og er også den stranda som mest besøkt generelt sett, både blant Barcelonas faste innbyggere (nesten 70 %) og blant turister.
Platja de Sant Sebastià har en gjennomsnittlig bredde på 81 meter, og sammen med Platja de la Barceloneta en lengde på 1 100 meter.
Storbrannen i Stockholm 1625

Storbrannen i Stockholm, svensk Den stora vådelden var en brann som startet 1. september 1625 i Gamla stan i Stockholm. Brannen var en katastrofe, som helt ødela den sørvestlige delen av Stadsholmen.

Forløp

Brannen startet på kvelden den 1. september 1625 i et hus nederst på Kåkbrinken. To kvinner, en bryggeriarbeider og en hushjelp, hadde jobbet i Hendrich Tönissons bryggeri og de hadde ikke vært forsiktige. Klokken ti så tårnvakten i Storkyrkan at røyk steg opp fra bryggerihusets tak. På den tiden var det sterk vestavind fra innsjøen Mälaren og brannen kunne ikke stoppes. Den spredde seg raskt i trehusbebyggelsen og vedlagrene som var lagret i de smale gatene. Ilden nådde helt opp til Västerlånggatans steinhus, og etter en stund var den tyske kirken truet. Kirken tok fyr to ganger, men ble reddet. Forgjeves prøvde man å stoppe spreding av ilden med våte seil og klær som ble lagt ut på takene som var tekket med never.
Bygningene vest for Västerlånggatan var blitt bygget uten plan, utenfor de gamle bymurene som ikke lenger var i bruk. Langs de smale smugene ned mot Mälaren lå det lave tømmer- og bindingsverkshus, ulike forretningsbygg, inkludert bryggeriet og lagere med ved som var lagret for vinteren. Alt dette ga, i kombinasjon med den sterke vinden, god næring til flammene. Et stort område sør for Kåkbrinken og vest for Västerlånggatan ble ødelagt. Ilden spredde seg på same måte som de brannene som herjet engelske byer og som senere begynte å bli utnyttet for byplaneregulering.

Dommen

Spørsmålet om skyld ble aldri klarlagt, og ord sto mot ord i avhør. Muligens hadde kvinner i bryggeriet blitt våte og tørket klær, eller skorsteinen var i dårlig forfatning. Bryggeriarbeideren og piken slapp ut etter en måned mot kausjon. Men på samme tid ble en del av byens brannmanskaprr klandret for sin uaktsomhet. Også styret i domkirken anklaget tårnvokteren for ikke å ha varslet i tide. Resultatet ble en innstramming av brannforebyggende tiltak, noe som betydde at brannmestere og rodemestere skulle inspisere skorsteiner og nevertak og se til at husene hadde slokningsutstyr som virket.

Etterspill

I juni 1626, fikk de grunneierne som var berørt av den "forferdelig vådelden" en erklæring fra kongen om fritak fra skatteplikt i seks år. Betingelsen var at det skulle resultere i en ny plan, og at husene ble bygget opp igjen i stein.
I mars 1627 kom de første tilløp for en ny byplan over det nedbrente området og etter hvert også de områder som ikke var berørt. Her ble byens første paradegate og Store Konungsgatan (nåværende Stora Nygatan) og parallell med denne Lille Konungsgatan (i dag Lilla Nygatan). De middelalderske tårn ble revet og solgt som byggemateriale. utbyggingen er vurdert å være Stockholms første byplanlegging.
På et kart fra 1626 vises det nyplanerte område med smale vanlige blokker, der hvor brannen hadde herjet. Tomter var omtrent 14 x 37,5 alen (ca 8,5 x 22.5 meter). Forslaget var trolig utarbeidet av festningsingeniøren Heinrich Thomé. I et senere forslag ble det foreslått større blokker i hele Stadsholms vestlige del.
Likestrøm

Likestrøm er ideelt sett en elektrisk strøm som oppviser en konstant strømstyrke og har en uforanderlig strømretning. Betegnelsen brukes som motsetning til vekselstrøm.
I folkelig bruk betyr strøm elektrisitet generelt og inkluderer spenning. I faglig bruk er strøm og spenning helt forskjellige enheter.
I praksis er elektrisk strøm ofte en blanding av likestrøm og vekselstrøm, og når likestrømsandelen overveier blir strømmen kalt likestrøm. Den har da uforanderlig strømretning, men varierende strømstyrke. Når strømstyrken varierer svært sterkt kalles den pulserende likestrøm. Likestrøm brukes også om en strøm som har en tidvis varierende verdi, men som ellers er konstant over et tidsrom.
Batterier er likespenningskilder og kan derfor produsere likestrøm til en elektrisk ledende last (ofte en motstand eller glødelampe). Likerettere brukes til å danne likestrøm fra en vekselstrømskilde, eller likespenning fra en vekselspenningskilde. Likestrøm i form av HVDC (high voltage direct current) brukes til å transportere strøm over store avstander.
Internasjonalt brukes betegnelsen «DC» (direct current) i motsetning til «AC» for vekselstrøm (alternating current).
Energicharterkonferansen

Medlemsland

Stater som har sluttet seg til energichartertraktaten er medlemmer av organisasjonen.
Andre stater som har undertegnet Det europeiske energicharteret av 1991 og Det internasjonale energicharteret av 2015 har observatørstatus sammen med en gruppe inviterte stater samt flere internasjonale organisasjonen.
Kuskjær

Kuskjær er ei lita øy som ligger rett utenfor Sauøya i Halden. Kuskjær er hekkeområde for sjøfugl, og sammen med nærliggende holmer og skjær er den gitt biotopvern etter viltloven som Kuskjæra biotopvernområde.
Yosuke Sakamoto

Karriere

Yosuke Sakamoto startet sin profesjonelle karriere i Kyoto Purple Sanga i 1996. Han har også spilt for Sagawa Express Osaka og FC Kyoto Bamb.
Ivirgarzama

Ivirgarzama er en by i departementet Cochabamba i Bolivia.
Ivirgarzama hadde et ved den offisielle folketellingen i 2001 et innbyggertall på 6 366. I 2010 ble innbyggertallet anslått til 12 645.
Ribose

Ribose, (3R,4S,5R)-5-(Hydroksymetyl)tetrahydrofuran-2,3,4-triol, er en monosakkarid, (pentose), som er en viktig byggestein i RNA-molekylene. Videre inngår den i ATP, NADH og flere andre molekyler som er viktige i metabolismen.
Brachyhammus

Utbredelse

Arten er utbredt i Øst-Afrika.
Binocular

Binocular er et musikkalbum med Atrox, utgitt i 2008.
Haredisk jødedom

Haredi

Haredi (flertall: Haredim) er den egentlige betegnelsen på de strengt religiøse jødene som vier sine liv til å studere de hellige skriftene og som målrettet etterlever samtlige 613 påbud og forbud som kan bli utledet av de fem Mosebøkene.
Betegnelsen haredi (hebraisk: חֲרֵדִי, «å frykte»), originalt den hebraiske oversettelsen for «ortodoks», er avledet fra ordet charada. Dette ordet blir i denne sammenhengen ofte oversatt med «den som skjelver i ærefrykt for Gud». Selv liker de ikke betegnelsen ultraortodoks.
I Israel lever det mellom 600 000 og 800 000 haredim. Flere av dem er bosatt i Jerusalem og byen Bnei Brak utenfor Tel Aviv. De har kun begrenset kontakt med den israelske staten og med det verdslige samfunnet.
Muusmann Research & Consulting

Muusmann Research & Consulting A/S er et dansk konsulentselskap, som har norsk avdelingskontor i Oslo. Selskapet har bl.a. konsulentvirksomhet innenfor helsevesenet, og bidro i 2007 med en rapport om ambulansetjenesten i Oslos håndtering av Ali-saken. Selskapet er del av Cowi-gruppen.
Muskelkraft

Nedsatt muskelkraft

Nedsatt evne til å generere kraft i muskler kan påvirke bevegelsesmønster, fysisk aktivitet og utholdenhet. Det kan også gi smerter eller kramper.
Ugland & Thorne

Ugland & Thorne & Co var et arkitektkontor etablert i Arendal i 1931 av Ketil Ugland.
Hans Paasche Thorne ble kompanjong i 1941, og sammen vant de flere arkitektkonkurranser rundt i Norge. Ved eierbytte fikk selskapet  byttet navn i 1983 til Sørensen & Jensen, og i 1987 til Arkitektkontoret Kjell Jensen.

Arkivet

Arkivet etter arkitektene Ugland & Thorne befinner seg på KUBEN i Arendal. Arkivet inneholder tegningsregister, korrespondanse vedrørende byggeprosjekter og arkitekttegninger.
Sædgås

Beskrivelse

Sædgåsa tilhører de såkalte grågjessene og er overveiende grå i fjærdrakten, med innslag av brunt, rødbrunt og hvitt. Den veier typisk 2,8–3,4 kg og har et vingespenn på 140–190 cm. Størrelsen varierer imidlertid med underarten og kjønnet. Hannen er større enn hunnen. Fem underarter er beskrevet (A. f. fabalis, A. f. johanseni og A. f. middendorffii tilhører alle taigatypen, mens A. f. rossicus og A. f. serrirostris tilhører tundratypen). Det hersker imidlertid ikke full enighet om underartene.

Taksonomi

Sædgås ble i 1996 anbefalt delt i to arter, som sædgås (A. fabalis) og tundrasædgås (A. serrirostris), av Sangster og Oreel, men i 2008 anbefalte Ruokonen m. fl. å dele arten som A. fabalis og A. middendorfi. Dette førte imidlertid til motstridende beviser og underminering av hverandres konklusjoner, slik at de fleste i dag velger å betrakte den som et polyfyletisk taxon.
Sædgås er nært beslektet med kortnebbgås (Anser brachyrhynchus), som tidligere ble regnet som en vestlig underart (jfr. A. f. brachyrhynchus) av sædgåsa.
Opera Mini

Historie

Opera Mini ble lansert i Norge av Opera Software i samarbeid med TV 2 10. august 2005. En beta-versjon ble sluppet i de nordiske landene to måneder senere, og etter en begrenset distribusjon i europeiske land, ble nettleseren gjort tilgjengelig for alle 24. januar 2006.
19. juni 2007 ble beta-versjonen av Opera Mini 4, kalt Dimension, sluppet.
Opera Mini vil i fremtiden bli standard nettleser for Microsofts smarttelefoner. I en presseeerklæring som ble offentliggjort 21. august 2014 gjorde Opera Software kjent at de har underskrevet en tilsvarende lisensavtale med Microsoft.
Ordenen Bulgarias tretten århundrer

Ordenen Bulgarias tretten århundrer (bulgarsk: Орден „13 века България“) er en bulgarsk orden innstiftet 16. oktober 1981 av statsrådet i Folkerepublikken Bulgaria til minne om grunnleggelsen av Bulgaria i året 681. Den kunne tildeles bulgarere og utlendinger for fremragende fortjenester av Bulgaria. Ordenen rangerte sammen med Georgi Dimitrov-ordenen og Stara Planina-ordenen som de fremste i Folkerepublikken Bulgarias ordensvesen. Da Bulgaria i 1990 innførte flerpartidemokrati og markedsøkonomi ble Ordenen Bulgarias tretten århundrer avskaffet.

Inndeling

Ordenen Bulgarias tretten århundrer har én klasse.

Insignier

Ordenstegnene for Ordenen Bulgarias tretten århundrer består av et ordensbånd med ordenstegn til å bære over skulderen, samt en ordensstjerne. Ordenstegnet består av en hvitemaljert femtagget stjerne i gull. I midten av stjernen finnes en kvadratisk gullrute med en liten løve i midten av et ornament. Motivet er basert på arkitektoniske detaljer fra  middelalderpalassene i byen Preslav, som var hovedstad i Det første bulgarske riket. Over kvadraten står årstallet 681. Firkanten er omgitt av en grønnemaljert laurbærkrans. Ordenstegnet er opphengt i et hvitt ordensbånd, som har midtsriper i hvitt, grønt og rødt, fargene fra Bulgarias flagg.
Ordensstjernen har firkanten fra ordenstegnet lagt på en rødemaljert skive omgitt av laurbærkransen, det hele igjen lagt på en femtagget stjerne av doble strålegrupper i sølv.

Tildeling

Ordenen Bulgarias tretten århundrer ble tildelt i anledning festlighetene for og feiringen av Bulgarias 1300-årsdag. Blant mottagerne var sentrale politikere som Todor Zjivkov og Georgi Atanasov, samt kulturpersonligheter som patriark Maxim av Bulgaria og operasangeren Nicolai Ghiaurov.
Til sammen 110 personer ble hedret med denne ordenen.
Verdenscupen i skiskyting

Verdenscupen i skiskyting er blitt arrangert siden sesongen 1977/78 (for menn) og 1982/83 (for kvinner). Frem til sesongen 1986/87 ble verdenscupen for kvinner kalt Europacup, men deltakelsen var ikke begrenset til europeere.
Verdenscupsesongen varer fra desember til mars, med løp på forskjellige arenaer nesten hver uke. Sesongen består totalt av 9–10 konkurranseuker, der øvelsene arrangeres fra onsdag/torsdag til søndag. Stafett arrangeres fire til seks ganger hver sesong. VM-øvelser teller også med i verdenscupen. OL-øvelser talte også med i verdenscupen til og med 2010.

Menn

¹ endret statsborgerskap fra Russland til Hviterussland i 2002.
Meridioclita

Levevis

Larvene lever gjerne i råtnende ved eller annet dødt, organisk materiale.

Utbredelse

Arten er utbredt i Sør-Afrika.
Fed Cup 2017

Fed Cup 2017 var en tennisturnering, og del av WTA-touren 2017 som fant sted fra 11. februar til 12. november 2017. Turneringen ble konkurrert av nasjoner og ble vunnet av USA.
Fylkesvei 641 (Rogaland)

Fylkesvei 641 (Fv641) i Rogaland gikk mellom Soleng og Bratthetland i Hjelmeland kommune. Veien var 824 meter lang.
2019 ble veien del av fylkesvei 4676.
Edo (by)

Edo (japansk: 江戸, bokstavelig «anløp til bukten» eller «elvemunning»), også rōmajisert som Yedo eller Yeddo, er det tidligere navnet på dagens japanske hovedstad Tokyo. Det var setet for regjeringsmakten for Tokugawa-shōgunatet som hersket over Japan fra 1603 og fram til 1868. Tokugawa-shogunatet regjerte landet fra borgen i Edo frem til Meiji-restaurasjonen. I løpet av denne perioden vokste byen til å bli en av de største i verden og huset en urban kultur sentrert rundt forestillingen om en «flytende verden» (Ukiyo).